ตกใจ
โดย...ทีมข่าวการเงินโพสต์ทูเดย์
9 ก.ย. 2558

โดย...ทีมข่าวการเงินโพสต์ทูเดย์
หลังจากไปปาฐกถาและให้สัมภาษณ์นักข่าวในงานหนึ่ง ที่มีออร์แกไนเซอร์ของงานที่เข้มแข็งคึกคักมาก ทำให้ อภิศักดิ์ ตันติวรวงศ์ รมว.คลัง เกิดอาการมึนงงไปชั่วขณะ
เพราะระหว่างที่กำลังให้สัมภาษณ์นักข่าวถึงมาตรการกระตุ้นเศรษฐกิจอยู่ ก็มีเสียงโห่ไล่จากบรรดานักข่าว จนขุนคลังอภิศักดิ์สงสัยว่านักข่าวโห่ทำไม พูดอะไรไม่ดีไปหรือเปล่า
แต่หลังจากได้ดูคลิปที่เขาแชร์กันทั่วโซเชียลมีเดีย ก็เพิ่งรู้ว่าระหว่างที่กำลังให้สัมภาษณ์สื่อ ออร์แกไนเซอร์จัดงานก็ทำหน้าที่ทศกัณฐ์เชิญนักข่าวออกจากบริเวณงานเพื่อจะดำเนินรายการต่อไปได้ เลยโดนสื่อที่กำลังสัมภาษณ์โห่ไล่ 
แหมทำให้ขุนคลังตัวใหญ่แต่ชื่อจิ๋วตกใจหมดเลย